el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el en el el el el el el el el el el el el el el el en es en en el en el el el el el el el el el el el el el en el en el en el en el en el en el en el en el en el en el en el en el en el fr el en el el el el el en el el el el el en el en
Με τον Γκεόργκι Κβιλιτάια να σκοράρει από τα ένδεκα βήματα στο 34’, να βρίσκει δίχτυα για τέταρτο διαδοχικό ματς και να φτάνει τα ένδεκα στο πρωτάθλημα εκ των οποίων τα πέντε από το σημείο του πέναλτι, όπου είναι αλάνθαστος η Ανόρθωση προηγήθηκε στο σκορ. Το τελικός σκορ διαμορφώθηκε στο 90+2, έπειτα από εκτέλεση κόρνερ του Χριστοφή, ωραίο τακουνάκι – πάσα του Άζερ Μπουσουλάτζιτς (έκανε ντεμπούτο με μία προπόνηση) και κοντινό πλασέ του Γιώργου Γκαλίτσιου.
Η ομάδα του Τιμούρ Κετσπάγια, κράτησε ανέπαφη την εστία της για τρίτο διαδοχικό παιχνίδι, έφτασε τους 39 βαθμούς και ανέβηκε στην 3η θέση της βαθμολογίας, αφήνοντας τέταρτη την ΑΕΛ που ηττήθηκε στο Παραλίμνι με 1-0 και έμεινε στους 38. Στην 8η θέση με 28 βαθμούς η Νέας Σαλαμίνα.
Στο 33’ μετά από εκτέλεση κόρνερ του Καλτσά, ο Βργκοτς έκανε την κεφαλιά και η μπάλα κτύπησε στο ανοικτό χέρι του Καμισοκό, ο οποίος ναι μεν είχε γυρισμένη την πλάτη, όμως είχε το χέρι σε αφύσικη θέση (πάνω από τον ώμο) και σωστά ο διαιτητής, Γιώργος Νικολάου, καταλόγισε το πέναλτι.
Ο Κβιλιτάια ανέλαβε την εκτέλεση και νίκησε τον Βεσελόφσκι δίνοντας προβάδισμα 1-0 στην Ανόρθωση. Τέταρτο συνεχόμενο παιχνίδι που σκοράρει ο φορ της «Κυρίας» που έφτασε τα 11 τέρματα στο πρωτάθλημα και είναι στην πρώτη θέση του πίνακα των σκόρερ. Η «Κυρία» αξιοποίησε και τα δέκα πέναλτι που κέρδισε φέτος με τον Κβιλιτάια να ευστοχεί στα πέντε εξ αυτών, τον Οκριασβίλι να σκοράρει από την άσπρη βούλα τρεις φορές και τον Μανιά άλλες δύο.
Η Νέα Σαλαμίνα αφυπνίστηκε μετά το γκολ που δέχθηκε, κέρδισε μέτρα στο γήπεδο και αφυπνίστηκε μετά το γκολ η ομάδα του Σάββα Δαμιανού, κέρδισε μέτρα στο γήπεδο και μάλιστα ισοφάρισε σε 1-1 με τον Ντανίλο στο 43’, αλλά το τέρμα ακυρώθηκε ορθά ως οφσάιντ.
Ισορροπημένο ήταν το δεύτερο ημίχρονο, στο οποίο καταγράφηκαν και πάλι λιγοστές φάσεις μπροστά στις δύο εστίες. Στο 52’ ο Κβιλιτάια με επιμονή ανάμεσα σε Χριστοφόρου και Βεσελόφσκι έκανε δύο φορές την προβολή, όμως ο τερματοφύλακας της Νέας Σαλαμίνας απέκρουσε ισάριθμες φορές. Στο 56’ η παράλληλη πάσα του Ντανίλο ήταν λίγο πιο δυνατή από ότι θα ήθελαν Τσουκαλάς και Βαρέλα. Στον 76’ η Ανόρθωση ζήτησε πέναλτι για χέρι του Οσέι σε γύρισμα του Αρτυματά. Η μπάλα κτύπησε στο χέρι του παίκτη της Νέας Σαλαμίνας όμως ο διαιτητής του αγώνα, Γιώργος Νικολάου, αφού συμβουλεύτηκε τον VAR (Tιμόθεος Χριστοφή) έδειξε να συνεχιστεί το παιχνίδι χωρίς καν να πάει στο βίντεο.
Στις καθυστερήσεις του αγώνα η Ανόρθωση «καθάρισε» το ματς, με τον Γιώργο Γκαλίτσιο να χρήζεται σκόρερ έπειτα από κόρνερ του Χριστοφή και πάσα με τακουνάκι του Μπουσουλάτζιτς.
Η ΤΑΥΤΟΤΗΤΑ ΤΟΥ ΑΓΩΝΑ
Ανόρθωση (Τιμούρ Κετσπάγια): Λόρια, Κ. Αρτυματάς, Ρισβάνης, Βργκοτς, Καλτσάς (84′ Χριστοφή), Κορέια, Νταουσβίλι, Αμπαρτζουμιάν (59′ Μπουσουλάτζιτς), Χουσμπάουερ (66′ Ελουντού), Μίχα (66′ Γκαλίτσιος), Κβιλιτάια (84′ Μανιάς).
Νέα Σαλαμίνα (Σάββας Δαμιανού): Βεσελόφσκι, Σεργίου (78′ Παύλου), Χριστοφόρου, Καμισoκό, Νικολάου (46′ Σανκό), Τσουκαλάς (66′ Βάγκνερ), Μουστιβάρ Οσέι (88′ Κρεάν), Κονφέ, Νουβεντρού (46′ Βαρέλα), Ντανίλο.